Plaasmoorde!!!!! Farm Murders!!!!! - Page 672 - Stormfront
Page 672 of 673 « First < 172 572 622 658 659 660 661 662 663 664 665 666 667 668 669 670 671 672 673 >
09-28-2010, 04:22 AM #6711
Prokureur toegang tot Clive geweier
‘Dit is julle mense wat die probleme gee.”
Dít het ’n tronkbewaarder in Clive Derby-Lewis (74) se hospitaalkamer glo gister gesê voordat hy Derby-Lewis se prokureur “weggejaag” het.
Derby-Lewis, wat siek in ’n private hospitaal in Pretoria lê, is aan sy bed geboei.
Hy het gangreen in sy regteronderbeen; aggressiewe velkanker op sy slaap en het moontlik prostaatkanker.
Sy vrou, Gaye, het verlede Maandag ’n dringende hofbevel teen die departement van korrektiewe dienste (DKD) bekom sodat hy private mediese behandeling kan kry.
Hy is daarna in die hospitaal opgeneem en vir die gangreen geopereer.
Mnr. Marius Coertze, sy prokureur, sê hulle gaan “waarskynlik” môre (Dinsdag) terug hof toe omdat die DKD ’n belemmerende “houding” toon.
Hy sê hoewel Derby-Lewis nie kan of wil weghardloop nie, is sy linkerbeen aan die bed geboei.
Dié boei skaaf hom stukkend.
Die gangreen in die ander been word nou met ’n tweede, sterker kursus antibiotika behandel en is “in bedwang”, maar nog nie opgeklaar nie.
’n Biopsie is geneem van weefsel om vas te stel of hy wel prostaatkanker het, maar die uitslae is nog nie beskikbaar nie.
Daar moet nog op die velkanker geopereer word.
“Hy sal minstens nog ’n week in die hospitaal wees,” het Coertze gesê.
Coertze het vertel hy het gister twee koerante en roomys vir Derby-Lewis geneem. Derby-Lewis hou van koerant lees.
“Daar was drie wagte in sy kamer. Hulle het my weggejaag.
“Om leesstof te hê, is jou grondwetlike reg.”
Volgens Coertze het ’n bewaarder aan hom gesê “dis julle mense wat die probleme gee”.
Toe hy vra watter probleme, wou die bewaarders nie antwoord nie.
Hy het gesê die DKD gee Derby-Lewis in die hospitaal minder regte as in die tronk, waar hy wel kon lees.
Volgens Coertze gaan Derby-Lewis se paroolaansoek uitgebrei word om ’n aansoek om vrylating op mediese parool in te sluit.
’n DKD-woordvoerder het gister gevra dat navrae per SMS gerig word.
Beeld is nie geantwoord op dié navrae nie.
09-28-2010, 04:23 AM #6712
Die kringloop van armoede
’n Toebroodjie en ’n warm bord kos per dag is vir die inwoners van Vrededorp, Johannesburg, soos manna uit die hemel.
Dis nie baie nie, maar vir sowat 350 kinders, bejaardes en minderbevoorregte mense is dit die beste maaltyd ooit.
Dié toebroodjies en ook ’n bord gekookte kos word die afgelope tien jaar in ’n klein kombuis in ’n huis in Vrededorp, wat deur die Jan Hofmeyer-gemeenskapsprojek bedryf word, berei.
Me. Frances Botha, voorsitter van die projek, en haar suster, me. Rosalien Wallice, het die behoefte in die gemeenskap raakgesien en besluit om iets daaraan te doen.
Botha sê die sentrum verskaf ook traumaberading en hulle bedryf ook ’n nie-amptelike kleuterskool waar peuters en kleuters leer-leer gestimuleer word.
Volgens Botha is Vrededorp baie vervalle en baie gesinne het oor die jare verbrokkel.
Sy sê oor die jare het die jeug ook betrokke geraak by dwelmmisbruik.
“Baie van die mense ken niks anders nie.
“Hul ouers bly hier, hulle gaan hier skool en hulle dink daar is nie ’n uitkoms uit hul omstandighede nie,” vertel Botha.
Dié merkwaardige vrou besoek die mense by hul huise en leer só wat hul behoeftes is.
Sy vertel ook dat nie sommer enigiemand net daar kan opdaag en help nie.
“Hier gaan dit oor vertroue. As jy iemand wil help of dalk ’n bejaarde se huis wil netjies trek, moet hulle weet dit kom uit jou hart.”
Die sentrum het ook nou ’n “Janniesklub”, ’n projek wat uit die gemeenskap ontstaan het vir kinders tussen sewe en 16 jaar.
Hier word hulle ingelig oor die regte waardes, etiese norme en samehorigheid.
Volgens Botha wil hulle die jeug op uitstappies neem om hul horisonne te verbreed, maar dit is tans onmoontlik omdat hulle nie geld het nie.
Sy sê om die mense van dag tot dag te help, het hulle geldhulp en vrywilligers, veral om met die kinders te help, nodig.
Botha sê die huis waaruit hulle die projek bedryf, is ’n bestiering, maar dit het dringend werk nodig.
“Ek was gelukkig om die huis deur ’n barmhartige Samaritaan gekoop te kry.
“Maar op die oomblik moet dit weer geverf word, die dak lek en ons het toerusting en boeke nodig.”
Die sentrum sukkel ook om vir gas te betaal en kan ook nie met hul water en elektrisiteitsrekening by hou nie.
Boeke en opvoedkundige speelgoed
Skenkings om te betaal vir gas, water en elektrisiteit
Mense wat die uitstappies vir die jeug kan borg
Bel me. Frances Botha by 083 660 0597 of 083 274 1352 om te help.
09-28-2010, 04:24 AM #6713
Verlore dossier laat 2 van polisie loskom
Twee polisiemanne wat glo wapens uit ’n kluis gesteel het, het skotvry daarvan afgekom toe die saak teen hulle teruggetrek is nadat die man by wie hulle die wapens gestoor het, skuld beken het.
Konst. Daniel Hlongwane en konst. Simangaliso Gama het aanvanklik saam met mnr. Jorge Dos Santos tereg gestaan.
Die staat het beweer Hlongwane en Gama het van Julie tot Oktober 2006 onder meer vier R1-gewere, R5-patrone, vier rookgranate, vier traangasgranate, sewe ligfakkels, ’n skootrekenaar, ’n spreilig en ’n nagverkyker gesteel.
Die mans word glo met kringtelevisiemateriaal verbind aan die diefstal uit die kluis van die Maupa Naga-gebou, die tuiste van die polisie se beskermingsdienste en misdaadvoorkoming in Arcadia, Pretoria.
Al drie mans is aangekeer nadat die polisie toegeslaan het op ’n stoor op Dos Santos se plaas waarin die wapens en patrone geberg is.
Dos Santos besit ’n winkel in De Wildt naby die Hartbeespoortdam buite Pretoria.
Volgens mnr. Wessie Wessels, regsverteenwoordiger van Dos Santos, het Hlongwane vir Dos Santos gevra of hy van sy goedere in sy stoor kan berg omdat hy besig was om te verhuis.
Dos Santos het ingestem en het eers later gesien dit is wapens wat in sy stoorkamer geberg word.
Hy het dit dadelik by ’n polisievriend aangemeld en herhaaldelik vir Hlongwane daaroor gebel.
Wessels het gesê die staat was op 23 Julie verlede jaar gereed om met die verhoor teen die drie mans voort te gaan.
Dos Santos het besluit om skuld te beken op aanklagte van besit van die wapens nadat ’n afskrif van die polisiedossier aan Wessels oorhandig is.
Hy sal op 4 Februarie volgende jaar gevonnis word.
“Die staat het Dos Santos gevra om teen Hlongwane en Gama te getuig.
“Toe hy egter meer as ’n jaar later nog nie deur die staat gedagvaar is om te getuig nie, het ek begin navraag gedoen oor wat van die saak geword het.
“Dit is toe ek moes hoor die saak teen Gama en Hlongwane teruggetrek is nadat die polisiedossier by die Pretoriase landdroshof weggeraak het.
Ek het aangebied om ’n afskrif van die dossier wat die polisie reeds aan my oorhandig het, ook vir die ondersoekbeampte te maak sodat hy dadelik vir Gama en Hlongwane kan aankla.
“Sedertdien val my herhaaldelike navrae oor wat van die saak geword het, op dowe ore,” het Wessels gesê.
Beeld het verlede week skriftelike navrae oor wat van die saak teen Hlongwane en Gama geword het by die polisie ingedien.
Lt.kol. Eugene Opperman, Gautengse polisiewoordvoerder, het navrae verlede week na kol. Vish Naidoo, nasionale polisiewoordvoerder, verwys.
Naidoo het teen druktyd nie op boodskappe en SMS’e gereageer nie.
09-28-2010, 04:26 AM #6714
Misdaad-terreur ál erger op hoewes
Gewapende misdadigers terroriseer die gemeenskap van die Uitzicht-hoewes in die weste van Pretoria die afgelope paar maande.
Só meen mnr. Bertus de Wannaar (49), inwoner en sakeman.
Volgens hom is in die afgelope drie maande sowat tien keer by hom, sy bure en huurders ingebreek.
“Die laaste drie of vier maande het dit baie rof geraak,” het De Wannaar gesê.
“Ek en my vrou lê snags en luister vir verdagte geluide. Ons lewe in vrees.”
Dít nadat mev. Christa du Toit (53), ’n inwoner van Uitzicht, eergister vermoedelik deur mnr. Nyasha Mabure, haar tuinwerker, doodgeskiet is.
Mabure word deur die polisie gesoek.
“Net twee weke gelede het twee gewapende rowers die deur van my buurman se huiswerker afgeskop en daar was ’n skietery waarin die huiswerker se baba met ’n rubberkoeël in die bors getref is,” het De Wannaar gesê.
Die baba moes glo geopereer word.
“Toe hulle dáár klaar gesteel het wat hulle kon, het hulle ál my werkers se deure kom afskop en alles wat hulle kon, gevat – TV’s, selfone, DVD-spelers, alles.”
Die rowers het die goed glo in sakke gegooi, in ’n voertuig gelaai en weggejaag.
Dit is volgens De Wannaar maar net een van talle voorvalle.
“So drie maande terug was ek een oggend in my motor op pad uit toe ek sien my buurman se hekkie staan oop.”
Die volgende oomblik het ’n gewapende rower uitgestap en sy vuurwapen op De Wannaar gerig. Hy het weggejaag.
“Dit was die tweede keer dat hulle by my buurman ingebreek het.”
’n Ander keer het hy omstreeks 02:00 die honde hoor blaf en van sy huis se tweede verdieping gesien hoe ’n groep rowers deur sy erf stap en sy buurman se motorvenster uitslaan.
“Ek het ’n skoot op hulle afgevuur en hulle het weggehardloop en deur gate geklim wat hulle in my heining geknip het.”
Hy het al R160 000 bestee aan die oprigting van ’n muur en palissade om sy erf.
“My werkers sê van die misdadigers kom van die Mario-plakkerskamp in Hartbeespoort.”
Mev. Hettie Jordaan, ondervoorsitter van die Hercules-gemeenskapspolisiëringsforum, het gister bevestig dié gemeenskap, maar ook Kameeldrift-Wes, Magalies-Moot, Kraus- ville en Swacinapark loop tans erg deur.
Volgens haar weet die polisie van die berugte Mario-plakkerskamp.
Die polisiewoordvoerder vir dié gebied kon gister nie vir kommentaar bereik word nie.
09-28-2010, 04:30 AM #6715
Nóg ’n boer in Vrystaat aangeval
CLARENS.– Nóg ’n boer is die naweek in die Oos-Vrystaat aangeval, wat die getal plaasaanvalle in dié gebied sedert Julie reeds op vier te staan bring.
Mnr. Eddie Cressy (65) van die plaas Beginsel op Clarens is op Erfenisdag vroegaand in sy huis deur vier mans oorval.
Sers. Majang Mosupa, polisiewoordvoerder, sê een het ’n saag teen sy keel gedruk en een ’n .22-geweer in sy mond.
Hulle wou geld hê.
Cressy het glo nie kontant in sy huis gehad nie en is geskop en geslaan.
Mosupa sê die mans het na bewering in ’n wit taxi oor die grens gevlug.
Hulle het glo slegs ’n kamera gesteel.
Volgens mnr. Chris Botha, woordvoerder van Netcare911, wou Cressy nie hospitaal toe gebring word nie.
Botha sê die nooddienste het hom met hul aankoms met ’n sak oor sy kop gekry.
In ál vier plaasaanvalle sedert Julie was die slagoffers ouer as 60 en was die rowers op soek na kontant.
Mnr. Ignus Meyer Jordaan (63) van die plaas Saraswoning naby Fouriesburg, is vroeër die maand beseer nadat hy deur twee mans met knopkieries aangerand is.
Een verdagte is reeds deur die Fouriesburg-polisie aangekeer.
Mnr. Dirk Odendaal (80) en sy vrou, Tossie, is kort voor die voorval op hul plaas, Verdun, buite Bethlehem deur drie mans met klapmusse aangeval.
’n Mes is teen mev. Odendaal se keel gedruk en sy is geslaan.
Mnr. Odendaal se been is met ’n breekyster geslaan.
Dié egpaar is daarna in die koelkamer buite die huis toegemaak.
Twee vermeende rowers wat vir dié aanval aangekeer is, word met die aanval op mnr. Gert Lange (67) van die plaas Vaalbank naby Bethlehem verbind.
Lange is in Julie ook deur drie mans met klapmusse in sy plaashuis oorval. Hy is in sy gesig en bors met ’n mes gesteek en herhaaldelik in sy ribbes, gesig en teen sy kop geskop.
Mnre. Dumisane Desmond Radebe (30) en Bafana Jonas Nhlapo (31), gaan op 15 Oktober in die Bethlehem-landdroshof verskyn.)Mnr. Pinkie Craven, veiligheidsbeampte van Vrystaat Landbou (VL) in die Thabo Mofutsanyane-distrik, sê hulle vra nie dat mense noodwendig deel word van VL nie, maar “boere moet ten minste deel wees van hul gebied se veiligheidstelsel”.
Hy sê nie een van die mense wat in dié voorvalle betrokke was, was op grondvlak aktief betrokke by die VL se veiligheidstrukture nie.
Craven sê hoewel VL nou met die polisie saamwerk, kan hy ongelukkig nie ondersoek instel op voorvalle van nie-lede nie.
Hy sê misdadigers soek sagte teikens soos bejaarde mense en gebiede waar daar nie patrollie gery word nie.
Clarens - Another farmer has been attacked in the eastern Free State - the fourth since July.
09-28-2010, 04:32 AM #6716
Pa met kanker en seun sterf in gyseldrama
KEMPTONPARK. – ’n Man met gevorderde kanker wat sy vrou gister hier gewond en sy seun doodgeskiet het, is etlike ure later self noodlottig deur lede van die polisie se taakmag gewond.
Mev. Susan Engelbrecht (67) kon uit die huis in Oscarstraat, Birchleigh-Noord, ontsnap waar haar man, Johan (60), haar in ’n rusie in die nek geskiet het.
Aanvanklik is gemeen hul gewonde enigste seun, ook Johan (35), lewe nog en sy pa hou hom in die huis gyselaar.
Volgens ’n familievriend het mnr. Engelbrecht sr. onlangs gehoor sy beenkanker het na sy brein versprei en sy lewensverwagting is daardeur verkort.
Daar word vermoed die siekte en sterk pynmedisyne kon moontlik tot sy gedrag aanleiding gegee het.
Volgens kol. Noxolo Kweza, polisiewoordvoerder, is mev. Engelbrecht in ’n rusie gewond.
“Die seun het tussenbeide probeer tree toe hy ook geskiet is.”
’n Buurvrou en haar man het omstreeks 04:00 van skote wakker geword.
Mev. Engelbrecht is met twee skietwonde in haar nek op die sypaadjie aangetref. Ambulanse en die polisie is ontbied.
“Sy het net heeltyd bly vra: ‘Gaan kyk hoe gaan dit met Johantjie,’” het ’n buurvrou vertel. Mev. Engelbrecht is in ’n bedenklike toestand per ambulans na die Tembisa-hospitaal gebring.
Gyselaaronderhandelaars en polisiekapelane het mnr. Engelbrecht sr., glo self ’n oudpolisieman, probeer oorreed om homself oor te gee.
Kweza het gesê Engelbrecht sr. het in ’n stadium met sy handwapen buitentoe gestorm. Dit was grond toe gerig. “Hy het toe net geskree: ‘F****! Gaan net hier weg!’”
Vier taakmaglede het omstreeks 11:00 opgedaag en planne beraam oor hoe om veilig in die huis te kom.
Twee uur later is die eerste geluide van skokgranate gehoor. Nog ses skokgranate het afgegaan, toe ’n enkele skoot, toe nog vier en daarna meer as 15 agtermekaar.
Die gebied was toe grafstil.
Volgens Kweza het Engelbrecht sr. op die taakmag gevuur, wat teruggeskiet het. Hy is verskeie kere getref.
Paramedici van Netcare 911 is toe by die huis in om sy lewe te probeer red waar hy op die eetkamervloer gelê het.
“Hy het egter weens die ernstige aard van sy wonde beswyk,” het mnr. Chris Botha, woordvoerder van dié nooddiens, gesê.
“Ons het die seun in die huis aangetref,” het Kweza gesê. “Hy was reeds dood.” Hy het ’n enkele koeëlwond in die bors gehad en het in die gang gelê.
Volgens van die talle familielede, vriende en bure wat op die toneel saamgedrom het, was daar “’n sterk en intieme gesinsband” tussen die egpaar en hul seun.
’n Buurvrou wat die gesin goed ken, het gesê Engelbrecht sr. was ’n vredeliewende mens wat niemand sou skade aandoen nie.
“Hy was ’n baie aangename mens. Dit is baie hartseer wat hier gebeur het. Ons is nie gewoond hieraan nie.”
“Dit is nie ’n gemorsgesin dié nie,” het nog ’n man op die toneel gesê. “Dis goeie mense wat self ’n besigheid (radio-installasies) bedryf het. Iets vreesliks moes verkeerd gegaan het. Hulle het nooit huismoles gehad nie.”
Botha het gesê mev. Engelbrecht was teen gistermiddag by haar bewussyn en in ’n bestendige toestand. “Sy sterk goed aan.”
Familielede en kapelane het die tyding van haar man en seun se dood in die hospitaal aan haar gaan oordra.
09-28-2010, 04:33 AM #6717
Hijackers drove car off cliff – police
A car stolen from its owner at gunpoint on Tuesday night has been found after being driven off a cliff in Camps Bay.
Police are still looking for two men who accosted a 42-year-old Diep River man as he was driving down McIntyre Road, Parow, around 8pm on Tuesday.
Police spokesman Warrant Officer November Filander said the man was flagged down by two men, one of whom was sitting in a tow truck and the other in a Toyota Corolla.
One of the hijackers jumped into his car and forced him at gunpoint to drive towards Camps Bay.
The second hijacker followed them, Filander said.
When they got to Camps Bay, said Filander, the man was told to hand over his cellphone and cash, but had neither in his possession.
The hijacker then stopped the car and threw the man out, before driving away, according to Filander.
“No shots were fired and the victim sustained no injuries,” he said.
Later that night, police recovered the stolen car, a metallic silver VW Jetta, which had crashed at the bottom of a rocky slope in Victoria Road, near Bakoven, Filander said.
09-28-2010, 04:35 AM #6718
Woman dies after hospital turns her away
FOR TWO hours Sylvia Jacobs lay on a gurney, clutching her heart and struggling to breathe.
Her swollen limbs were red and purple from the open wounds secreting fluid.
She started turning blue while nurses at the Charlotte Maxeke Johannesburg Academic Hospital allegedly walked past her, ignoring pleas for help.
A triage nurse took her blood pressure, heart rate and temperature and when Jacobs, 58, was finally seen by a doctor, she was turned away because she hadn’t followed hospital referral procedures.
Two days later, Jacobs died at the Helen Joseph Hospital from heart failure.
The attending doctor had admitted her within 30 minutes of her arrival, and immediately assessed that her heart was weak and couldn’t pump properly because of a blockage.
While her family don’t hold Charlotte Maxeke accountable for her death, they do want answers as to why they turned away a dying patient.
Jacobs is from Rustenburg. In 2001, she was diagnosed with oedema – water retention that causes the skin to swell and is said to be an underlying symptom for conditions like kidney disease and heart failure.
Her daughter, Maureen Stockijt, said her mother’s general practitioner warned the family two weeks ago she would die if she didn’t receive urgent specialist treatment, so they travelled to Joburg.
“I feel terrible about it because I took her to Joburg for help. When she turned blue in the face, I pleaded with them to help her, but they wouldn’t help us. He (the doctor) didn’t even examine her, he just looked at her referral letter and told her to go back to Rustenburg.”
Family friend Sarah Marais was told by the attending doctor, who refused to give his name, that Jacobs had failed to “come through the right channels”.
He explained that she needed a referral letter from the Rustenburg Provincial Hospital to be admitted.
However, it is hospital procedure that patients without a referral letter must be seen at casualty, where they are assessed by a doctor who recommends the appropriate clinical intervention.
“We took her to the best hospital and for them to turn away a dying patient is unacceptable. What happened to the oath they took of saving lives?” asked Marais.
Charlotte Maxeke spokeswoman Lungiswa Mvumvu said investigations into the allegations were under way, but conceded that Jacobs should never have been sent away.
“The rule is that no patient should be turned away without proper examination and recommendation on clinical intervention. It will be difficult |to respond to the family’s claim, as we have to conduct an investigation on the allegations with the respective staff,” Mvumvu said.
09-28-2010, 04:37 AM #6719
Bejaarde egpaar helder oordag op R300 aangeval
“Ek wil daai diamantring hê!”
Met dié woorde het ’n vermeende rower Sondag helder oordag ’n baksteen deur die passasiersruit van ’n bejaarde egpaar se motor geslinger voor hy en sy makker met goedere ter waarde van duisende rande spore gemaak het.
Prof. Andries Brink (87), voormalige dekaan van die fakulteit gesondheidswetenskappe aan die Universiteit Stellenbosch, en sy vrou, Rusty (87), is Sondag duskant die Hindleweg-afrit op die R300 naby Delft aangeval, met die dood gedreig en beroof.
Haar man is ongedeerd, maar die baksteen het mev. Brink teen die slaap getref en ’n diep wond gelaat. Terwyl sy daar gesit het, het die vermeende rower glo op haar geskree: “I want that diamond ring!”
Die egpaar was Sondagmiddag in ’n silwer Toyota Yaris van Bettysbaai na Durbanville onderweg toe hulle weens enjinprobleme die motor van die pad moes trek.
Die egpaar het nie ’n selfoon byderhand gehad nie en prof. Brink kon eers ná ’n lang gesukkel daarin slaag om ’n verbygaande motoris te stop.
’n “Dierbare vrou” het die egpaar se seun, Paul, in Durbanville gebel. Terwyl hy na sy ouers onderweg was, is hulle aangeval.
Volgens die egpaar het twee jong mans aan weerskante van hul motor kom staan.
Die een aan mev. Brink se kant het ’n baksteen na die ruit gegooi. Toe dit nie breek nie, het hy die baksteen nog twee keer geslinger.
Die ruit het met die derde gooislag gebreek en die baksteen het mev. Brink teen die slaap en die regterarm getref.
Mev. Brink het kopgehou, haar diamantring op die vloer van die motor laat val en haar goue troupand aan hom oorhandig. Die aanvaller het ook ’n goue hangertjie om haar nek afgeruk.
Sy makker het ’n swart leerhandsak waarin meer as R500 kontant was van haar skoot gegryp voordat hulle te voet gevlug het.
’n Beloning van R1 000 word aangebied vir die terugvind van die juweliersware.
Volgens ao. Brian Daniels, woordvoerder van die Delft-polisiekantoor, het die voorval omstreeks 14:45 plaasgevind, berig Marelize Potgieter.
“Die verdagtes het R500 kontant, ’n swart leerhandsak van R1000, ’n halssnoer van R27000 en ’n goue ring van ’n R3000 gesteel,” het hy bevestig.
’n Saak van diefstal word ondersoek. Niemand is nog in hegtenis geneem nie.
“Ons beskou dit as ’n geïsoleerde voorval,” het Daniels gesê.
“Die pad word dag en nag deur die blitspatrollie gepatrolleer,” het hy bygevoeg.
’n Soortgelyke voorval is drie maande gelede by die Delft-polisiekantoor aangemeld en drie mans is later in hegtenis geneem is.
Enigiemand met inligting kan die ondersoekbeampte, ao. Glenton Mauel, by 0021 954 9000 of 086 00 10111 bel.
09-28-2010, 04:38 AM #6720
Taakmag skiet man ná hy vrou, seun aanhou
Johannesburg - 'n Kempton Parkse man met gevorderde kanker wat sy vrou gister gewond en sy seun doodgeskiet het, is etlike ure later self noodlottig gewond.
Mev. Susan Engelbrecht (67) kon uit die huis in Oscarstraat, Birchleigh-Noord, ontsnap waar haar man, Johan (60), haar tydens ’n rusie in die nek geskiet het.
Aanvanklik is gemeen hul gewonde enigste seun, ook Johan (35), lewe nog en sy pa hou hom as gyselaar aan.
Volgens ’n familievriend het Engelbrecht sr. onlangs gehoor sy beenkanker het na sy brein versprei en sy lewensverwagting is daardeur verkort.
Daar word vermoed die siekte en sterk pynmedikasie kon moontlik tot sy gedrag aanleiding gegee het.
Volgens kol. Noxolo Kweza, ’n polisiewoordvoerder, is mev. Engelbrecht tydens ’n rusie gewond.
“Die seun het tussenbeide probeer tree en is toe ook geskiet.”
’n Buurvrou en haar man het omstreeks 04:00 van skote wakker geword. Mev. Engelbrecht is met twee skietwonde in haar nek op die sypaadjie aangetref.
“Sy het net heeltyd bly vra: ‘Gaan kyk hoe gaan dit met Johantjie’,” het ’n buurvrou vertel.
Onderhandelaars en polisiekapelane het Engelbrecht sr., glo self ’n oudpolisieman, probeer oorreed om homself oor te gee.
Kweza het gesê Engelbrecht sr. het in ’n stadium met sy handwapen buitentoe gestorm. Dit was grond toe gerig. “Hy het toe net geskree: ‘F—f! Gaan net hier weg!’”
Vier taakmaglede het omstreeks 11:00 opgedaag. Twee uur later is die eerste geluide van skokgranate gehoor. Nog ses skokgranate het afgegaan, toe ’n enkele skoot, toe nog vier en daarna meer as 15 na mekaar.
“Ons het die seun in die huis aangetref,” het Kweza gesê. “Hy was reeds dood.”
Hy het ’n enkele koeëlwond in die bors gehad en het in die gang gelê.
Mev. Engelbrecht was teen gistermiddag by haar positiewe en in ’n bestendige toestand.
Familielede en kapelane het die tyding van haar man en seun se dood in die hospitaal aan haar oorgedra.